Hans forældre var [[Henrik Castenschiold (1783-1856)|Henrik Castenschiolds]] søn, godsejer Adolph Frederik Holten Castenschiold til Borreby og Else Marie f. Olsen, enke efter [[premierløjtnant]] i [[Søværnet|Søetaten]] Hans Jacob Hansen. Efter at have taget [[præliminæreksamen]] [[1855]] i [[København]] gik han til [[Den polytekniske Læreanstalt]] og afgik der fra som kandidat i [[mekanik]] [[1861]]. Straks efter meldte han sig som officersaspirant og udnævntes i [[1862]] til [[sekondløjtnant]] i [[artilleri]]ets krigsreserve. Som sådan indkaldtes han i november [[1863]] med garnison i [[Sønderborg]], og han var nu meget virksom ved [[Dybbøl Banke|Dybbølstillingens]] armering. Det var dog navnlig som kommandør for skanse nr. 2, i det han skiftede med løjtnant [[Johan Anker (officer)|Johan Anker]], at han fik lejlighed til at udmærke sig. Så længe han var i skansen, der i særlig grad var mål for preussernes ild, var han utrættelig i at udbedre skaden og i at opmuntre folkene, medens han oftere med held optog kampen med de tyske kanoner. [[18. april]] kommanderede Anker i skansen, hvorfor Castenschiold, så snart angrebet begyndte, gik til nordre brohoved, senere til kirkebatteriet, hvor han blev såret. Dagen i forvejen havde han erholdt [[Dannebrogordenen|Ridderkorset]].
Politik Historie Erhvervsliv Ledelse Foreninger Naturvidenskab Ledere